பப்புவா மாநிலம்

**பப்புவா மாநிலம்** (இந்தோனேசியம்: *Provinsi Papua*; ஆங்கிலம்: *Province of Papua*) என்பது நியூ கினி தீவில்; இந்தோனேசியாவின் மேற்கு நியூ கினி நிலப் பகுதியில் உள்ள ஒரு மாநிலம் ஆகும். மேற்கு நியூ கினி நிலப் பகுதி **இந்தோனேசிய நியூ கினி** அல்லது **இந்தோனேசிய பப்புவா** என்றும் அழைக்கப்படுகிறது.

இந்த மாநிலம் மேற்கு நியூ கினியின் வடக்கு கடற்கரையையும், மேற்கில் சந்திரவாசி விரிகுடாவில் *([[:en:Cenderawasih Bay|Cenderawasih Bay]])* உள்ள தீவுக் குழுக்களையும் உள்ளடக்கியது;  **8** பிராந்தியங்களாகவும் (ஆங்கிலம்: *Regency*; *City* இந்தோனேசியம்: *Kabupaten*; *Kota*)  **1** நகரமாகவும் பிரிக்கப்பட்டுள்ளது.

இந்த மாநிலம் 82680.95 கிமீ2 நிலப்பரப்பைக் கொண்டுள்ளது. இதன் தலைநகரம் ஜெயபுரா *([[:en:Jayapura|Jayapura]])*. பப்புவா மாநிலத்தில் அதிக மக்கள் தொகை கொண்ட நகரமாகவும் ஜெயபுரா விளங்குகிறது. 

## நியூ கினி

நியூ கினி என்பது ஒரு தீவு; உலகின் இரண்டாவது பெரிய தீவு. 

* நியூ கினி தீவின் மேற்குப் பகுதியில் இந்தோனேசியாவின் 6 மாநிலங்கள் உள்ளன.
* நியூ கினி தீவின் கிழக்குப் பகுதியில் பப்புவா நியூ கினி எனும் தனி ஒரு நாடு உள்ளது. 1975-ஆம் ஆண்டில் ஆஸ்திரேலியாவிடம் இருந்து விடுதலை பெற்று **பப்புவா நியூ கினி** என்ற ஒரு தனி நாடானது.

## நிலவியல்

இந்த மாநிலத்தின் கிழக்கில் பப்புவா நியூ கினி நாடு; வடக்கில் பசிபிக் பெருங்கடல்; மேற்கில் செந்திரவாசி விரிகுடா; தெற்கில் மத்திய பப்புவா மாநிலம்; மற்றும் மேல்நில பப்புவா மாநிலம்; ஆகியவை எல்லைககளாக உள்ளன. இந்த மாநிலம் பசிபிக் பெருங்கடலில் உள்ள பலாவு தீவுடன் கடல் எல்லைகளையும் கொண்டுள்ளது. பப்புவா மாநிலம், மற்ற இந்தோனேசிய மாநிலங்களுடன் ஒப்பிடும்போது அதிக அளவிலான தன்னாட்சி உரிமைகளைக் கொண்டுள்ளது.

பப்புவா மாநிலம் 9 பிராந்தியங்களைக் கொண்டுள்ளது. அவற்றுள் ஜெயபுரா மாநகரம் என்பது தனி ஒரு பிராந்தியமாக இயங்குகிறது

### பப்புவா மாநில பிராந்தியங்கள்

# போலேவாலி மண்டார் *([[:en:Polewali Mandar Regency|Polewali Mandar Regency]])* 
# ஜெயபுரா *([[:en:Jayapura Regency|Jayapura Regency]])*
# யாப்பென் தீவுகள் *([[:en:Yapen Islands Regency|Yapen Islands Regency]])*
# பியாக் நம்போர் *([[:en:Biak Numfor Regency|Biak Numfor Regency]])*
# சார்மி *([[:en:Sarmi Regency|Sarmi Regency]])*
# கீரோம் *([[:en:Keerom Regency|Keerom Regency]])* 
# வாருப்பென் *([[:en:Waropen Regency|Waropen Regency]])* 
# சுபியோரி *([[:en:Supiori Regency|Supiori Regency]])* 
# மாம்பரமோ ராயா *([[:en:Mamberamo Raya Regency|Mamberamo Raya Regency]])* 
# ஜெயபுரா *([[:en:Jayapura|Jayapura]])*

## வரலாறு

இந்த மாநிலம் 1962 முதல் 1973 வரை இரியான் பாராட் *(Irian Barat)* என்றும்; 1973 முதல் 2002 வரை இரியான் ஜெயா *(Irian Jaya)* என்றும் அழைக்கப்பட்டது. அந்தக் காலக்கட்டத்தில் மேற்கு நியூ கினி *([[:en:Western New Guinea|Western New Guinea]])* முழுவதையும் உள்ளடக்கி இருந்தது. அப்போது **பப்புவா** என்றும் அழைக்கப்பட்டது. 

2002-ஆம் ஆண்டில், பப்புவா அதன் தற்போதைய பாபுவா மாநிலம் எனும் பெயரைப் பெற்றது; மற்றும் இந்தோனேசிய சட்டத்தின் கீழ் பப்புவா மாநிலத்திற்கு ஒரு சிறப்பு தன்னாட்சித் தகுதியும் வழங்கப்பட்டது. 2001-ஆம் ஆண்டில், பப்புவா மாநிலத்தின் மேற்கு முனை; மேற்கு பப்புவா என்று ஒரு புதிய மாநிலமாகப் பிரிக்கப்பட்டது. 

### ஜெயபுரா

அதன் பின்னர், சூலை 2022-இல், இதே பப்புவா மாநிலத்தில் இருந்து மத்திய பப்புவா, மேல்நில பப்புவா, தெற்கு பப்புவா என்று மேலும் 3 மாநிலங்கள் பிரிக்கப்பட்டன. அந்த வகையில் தற்போது இந்த மாநிலம் ஓரளவிற்கு சுருக்கப்பட்டு உள்ளது. 2024-ஆம் ஆண்டின் நடுப்பகுதியில், மாநிலத்தின் மக்கள்தொகையின் அதிகாரப்பூர்வ மதிப்பீடு 1,060,550 ஆகும். அதில் 554,800 ஆண்கள் மற்றும் 505,800 பெண்கள் ஆவார்கள்.

பப்புவா மாநிலம் 4 தனித்தனி மாநிலங்களாகப் பிரிக்கப்பட்டதைத் தொடர்ந்து, ஜெயபுரா நகரம் மட்டும் மாநிலத்தில் அதிக மக்கள் தொகை கொண்ட நிர்வாகப் பிரிவாக உள்ளது. 2024-ஆம் ஆண்டின் நடுப்பகுதியில் மொத்தம் 420,580 பேர் ஜெயபுராவில் வசித்தனர். 

மாநிலத்தின் பெரும்பான்மை மக்கள் கடலோரப் பகுதிகளில், குறிப்பாக ஜெயபுரா நகரம் மற்றும் அதன் புறநகர்ப் பகுதிகளில் மிகையாக உள்ளனர்.

## காட்சியகம்

Inbound8253412435332806470.jpg
Home reflexion - panoramio.jpg
Jayapura bay with islands.jpg
Pelabuhan jayapura.jpg
West Papua, Papua Provinsi Anak Muda Membara, RI, Indonesia 2.jpg
Menko Kesra Agung Laksono dalam acara PNPM Mandiri dan KUR di Jayapura (2010).jpg
Raiyani Muharramah Snap mor-2290.jpg
Teras Republik Indonesia di Skouw Jayapura.jpg
Penabuh Tifa dalam Suling Tambur.jpg

* 

## மேலும் காண்க

## மேற்கோள்கள்

## சான்றுகள்
* 
* 

## வெளி இணைப்புகள்

* 
* Languages and ethnic groups of Papua Province SIL Ethnologue

பகுப்பு:இந்தோனேசிய மாகாணங்கள்
பகுப்பு:மேற்கு நியூ கினி